
Introducere 


După ce am realizat trei cărți - Când va izbândii 
România vol I şi I şi Lupta Noastră, Victoria României! - 
din respect pentru Națiunea Română, cărți care s-au dorit 
să fie nişte elemente mici dar clare în Universul 
Adevărului şi nişte componente minuscule în structura 
pilonilor de bază ai naţionalismului moderat român, a 
venit rândul celei de a patra, cărți pe care am realizat-o 
din respect pentru istorie şi ecologie. Cele două ştiinţe 
importante, Istoria şi Ecologia, au în comun, mai mult 
decât alte ştiinţe, un element esenţial chiar şi în 
Univers: Timpul. Diferența uriaşă de inteligență dintre 
oameni şi restul vieţuitoarelor de pe Pământ, a fost creată 
de Natură tocmai pentru o înţelegere spirituală excelentă 
între oameni şi ea, dar observăm că nu este chiar aşa. 
Înțelegerea aproape totală a elementelor, sistemelor. şi 
funcțiilor Naturii înseamnă de fapt înțelegerea Ecologei, 
ştiinţă derivată din biologie şi situată în prima linie în 
lupta pentru protejarea ecosferei, element vital pentru 
omenire. Interesul naţional este strâns legat de interesul 
ecologic internaţional. Nu avem cum să ne mai păstrăm 
teritoriul, tradițiile, cultura într-un cuvânt amprenta 
istorică, dacă Pământul va ceda presiunilor antropice din 
ce în ce mai mari.Unitatea ecologică a Planetei noastre nu 
va avea nici o şansă de izbândă fără unitatea morală a 
oamenilor, dar mai ales a politicienilor care se vor 
conducătorii Lumii. Infiltrarea în partidele şi în mişcările 
ecologiste, a diverşilor oameni politici egoişti şi imorali cu 
sprijinul masiv a unor magnați de trusturi care trăiesc 
numai pentru bani şi avere, a compromis parțial aceste 
mişcări care au plecat bine dar care au ajuns destul de 


compromise în zilele noastre. Ideea este că orice gândire 
nobilă şi utilă care afectează averile marilor magnați ai 
lumii, care afectează interesele serviciilor secrete şi al 
fluxului tehnologic militar etc, trebuie să fie compromisă. 
Această carte este realizată cu scopul de a atrage atenția 
factorilor de decizie că darul creator omenesc dat de 
Natură trebuie folosit pentru progres tehnologic, dar numai 
pe bazele trainice ale principiilor ecologice. Pentru toți cei 
ce vor citi această carte, din partea autorului urări de bine 
şi sănătate maximă! 


Cugetări 


Nu fi invidios pe un înţelept, înțelege-i drumul care l-a 
adus la acel nivel şi vei avea numai de câştigat. 

0 
Pactul cu binele: femeia faţă de bărbat nu-şi foloseşte 
niciodată viclenia, iar bărbatul față de femeie nu-şi 


foloseşte niciodată forţa. 

0 

9) 
Când oferi o pâine, aduci un omagiu străbunilor tăi. 

0 
Sunt unele lucruri care se realizează doar prin sacrificiu: 
sunt cele cu adevărat măreţe. 

0 
Curajul vine din înţelegerea profundă a evenimentelor sau 
din neînțelegerea lor. 


4 


Caracterul puternic şi valoros îşi păstrează caracteristicile 
atât la bine, cât şi la rău. 
© 

Apa loveşte, copacii rezistenți rămân. 

© 
Când lupti pentru bine, sunt perioade când te înconjoară 
numai răul. 

© 
Schiul şi mersul adevărat pe munte reprezintă încă un mod 
de a cunoaşte Natura. 

© 
Pe drumul moralității te întorci numai pentru cineva care 
merită. 

© 
Pentru a înţelege întregul, trebuie să-i percepi părțile! 

© 
Respectul pentru timp este esența progresului. 


De alții poți fugi, dar niciodată de tine. 


© 
Un om trebuie să aibă defecte, dar depinde ce defecte. 

© 
Tristeţea este un mod de a-ți păstra caracteristicile 
sufleteşti. 


Cele mai teribile lupte s-au dat când de o parte a baricadei 
a stat un conducător de geniu. 

0 
Natura şlefuieşte în piatră figuri legendare, pentru că 
acele figuri s-au contopit cu ea. 

0 
Nu aştepta răsplata de la oameni, pentru că provoci 
indignare. 

0 
Un om corect care nu luptă are o singură soartă: să devină 
incorect. 

0 
Valoarea intelectuală nu implică şi valoarea morală. 

0 
Când toţi te lovesc, înconjoară-te de credință. 

0 
Binele să ia aminte: răul îi este inferior, dar este mai bine 
organizat. 

9) 
La nefârşit, numai pe tine te poţi minți. 

0 
Cel ce tace, nu neapărat şi face. 

0 
Prieteni pentru interes sunt mulți, dar au stabilitatea 
frunzelor, toamna. 

0 
Ideile nepieritoare vin din adâncul sufletului. 

0 
Atracția sinceră pentru un ideal creează o mişcare curată. 


Cel mai bine lupți pentru ideea de a exista. 

© 
Cei ce trădează, să ia aminte că străbunii nu stau. 

© 
Există o regulă: poți face mai multe lucruri deodată, da, 
dar numai lucruri mărunte. 

© 
Natura îți arată întâi belşugul sufletesc, mai apoi pe cel 
material, dar trebuie înțelese aceste lucruri. 

© 
Sunt cazuri când Natura te lasă să crezi că o domini, dar 
te înşeli. 

© 
Cu mici excepții, nu te poți încrede în oameni, ci numai în 
credință şi ideal. 

9 
Valoarea morală a unei săbii reiese din următoarele: 
apărare sau cucerire. 

9, 
Dacă poţi percepe Universul, lumea pământeană ți se pare 
a fi nesemnificativă. 

© 
Unitatea este valoroasă numai în scopuri nobile. 

© 
Fii mândru că într-o lume în care domină materialul eşti 
idealist. 

© 
Pe prost să-l iei ca atare şi să-ți vezi de drumul tău. 

© 

Niciodată un idealist cu un materialist nu se vor înțelege. 


Dacă nu suferi pentru timpul pierdut, trăieşti degeaba. 

0 
Degeaba lumea s-a dezvoltat, dacă şi-a pierdut demnitatea 
şi legătura cu Natura. 

0 
Gloatele cu lupta brută, elitele cu idealul luptei! 

0 
Omul fără pregătire munceşte, omul cu o pregătire 
adevărată creează. Amândoi sunt utili. 

© 
Nu-ţi pierde timpul cu oamenii care refuză să gândească! 

0 
Pe brută îmblânzeşte-o, nu o educa. 

0 
Sprijin moral pentru o persoană morală, altfel este pierdere 
de timp. 

0 
Forţa şi viclenia au valoare dacă: forţa este utilizată 
pentrulupta dreaptă şi viclenia pentru a apăra binele de 
rău. 

0 
Egoismul şi materialismul întunecă minţile. 

0 
Nu poţi pune bază pe oamenii care se înțeleg cu toată 
lumea. 

0 
Cei ce conduc politicienii se bazează pe slăbiciunile 
oamenilor. 

0 
Un suflet puternic nu face compromisuri. 


Depărtarea omului de Natură nu înseamnă civilizație 
superioară, ci degradare rapidă. 

0 
Luptăm să trăim mai bine, este corect, dar nu în dauna 
altora şi mai ales, a Naturii. 

0 
Cu o parte din demnitate te naşti, cealaltă parte o 
completezi, luptând din greu. 

0 
Printre oameni capabili, vai de cel ce nu-şi merită funcția. 

0 
Cei ce se folosesc de alții, au caractere îndoielnice. 

0 
Nu trăi numai pentru bani, pentru că trăieşti degeaba. 

© 
Pentru o Națiune mică, pacea interioară este esențială. 

0 
Daco-geţii reprezintă un simbol numai pentru aceia ce-i 
înțeleg. 

0 
Fudulia prostului reprezintă o grea povară pentru 
omenire. 

0 
Cu cât lovim Natura mai puternic, cu atât şi ea ne loveşte 
mai puternic, dar noi, oamenii, nu înțelegem nimic. 

0 
Dacă ai în sufletul tău o mică parte din Univers, vei fi 
nemuritor. 
0 

Națiunea care trăieşte în umbra străbunilor ei, nu are 
niciun viitor. 


Fuga continuă după bani înseamnă distrugerea rapidă a 
planetei noatre. 

0 
Adevărata glorie se obține numai prin luptă dreaptă. 

0 
Traiul foarte bun, fără compromisuri, este aproape 
imposibil. 

0 
Cu un prost cumsecade si modest te mai înţelegi, cu un 
prost fudul, niciodată. 

0 
Nu-l forța pe prost să gândească profund, pentru că te va 
jigni. 

0 
Cea mai adaptabilă ființă din lume este femeia. 

0 
Respectă-ţi străbunii, pentru a-ţi respecta generaţiile 
viitoare. 

0 
Lupta noastră, biruinţa viitorului! 

0 
Muzica adevărată se creează pe Pământ şi se duce în 
Univers. 

0 
Porumbeii aduc pacea numai pentru cei ce înțeleg esența 
zborului. 
0 

Politicienii nostri, trădătorii noştri. 

Pământul ne-a oferit totul nouă, oamenilor, dar noi ce i-am 
oferit lui? 
0 

Făţarnicii sunt eficace numai într-o lume nedreaptă. 

0 
Dacă nu poți să creezi, nu fi invidios, lasă-i pe alții. 

0 
Ştiinţa dreptății reprezintă aurul sufletului. 

0 
Lupta are valoare când este în folosul binelui general. 

0 
Corectitudinea, pentru mulți, reprezintă un defect. 

0 

Sufletele multora, din păcate, au prețuri. 

0 
Pe laşul de lângă tine nu-l acuza, priveşte-l ca pe un 
nefericit. 

0 
Pe trădătorul de lângă tine nu-l ierta, altfel vei ajunge ca 
el. 

© 
Înainte să condamni un om, vezi din ce mediu provine. 

0 
Să ai caracter şi să nu ai inteligență mai este cum mai este, 
dar să ai inteligență şi să nu ai caracter este blasfemie. 

0 
Într-adevăr, totul trece prin stomac, numai pentru cei care 
trăiesc să mănânce. 

Cel ce priveşte Natura cu strălucire în ochi are sufletul 
curat. 
0 
Dacă te-au părăsit toți prietenii, vezi mai întâi dacă ţi-ai 
păstrat caracterul curat. 
0 
A fii intelectual înseamnă a creea măcar ceva cât de cât 
valoros cu mintea ta. 
0 
Pe lângă alte tipuri de oameni, mai există două: după care 
fug banii şi care fug după bani. 
0 
În general, oamenii buni nu au noroc: însă reuşesc dacă au 
caracter puternic şi cred într-un ideal. 
0 
Dacă porumbelul a scăpat de şoim, asta nu înseamnă, că 
s-a luptat cu el. 
0 
Cel mai mare duşman al propriei tale credinţe eşti tu 
însuţi. 
9) 
În viaţă, când o ai, nu uita de bucuria de a oferi cadouri. 
0 
Unul dintre cele mai complicate lucruri este să rămâi un 
om corect în toate domeniile. 
© 
Există o singură răutate permisă, cea care te ajută să lupți 
din greu pentru a-ţi păstra valorile. 
0 
Când nu mai crezi în nimic, trăieşti degeaba. 

A fi util valorilor societății este benefic, a creea o nouă 
societate valoroasă, este divin. 
Q 


Pot cei ce mânuie banii lumii să fie în solda binelui? 


Baza menținerii principiilor valoroase o reprezintă 
caracterul. 
© 
Reuşita unei Națiuni vine din respectul de sine. 
© 
Cel ce caută la un om numai cusururile este un om fără 
profunzime. 
© 
Pentru a avea o şansă de izbândă în Univers, noi oamenii, 
trebuie să mergem cu sufletul curat. 
© 
Caracterul unui râu îl vezi după modul cum îşi şlefuieste 
propriile pietre. 
© 
O vrabie transformată în acvilă este o magie, o acvilă 
transformată în vrabie este o blasfemie. 
9, 
Chemarea străbunilor este numai pentru sufletele demne! 
© 
Libertatea este valoroasă numai pentru cei ce o înțeleg. 
© 
Egoismul: des şi fără valoare, altruismul: rar şi valoros. 
9, 
Valoarea sufletului se măsoară prin altruismul dinamic. 

Sunt cazuri când o secundă este mai valoroasă decât o mie 
de ani. 
0 
Creezi pentru Univers, creezi pentru eternitate. 
0 
O mişcare creată numai pentru prezent, nu are valoare. 
0 
Un om fără greşeli, un om fără nimic! 
0 
Trăind, tinzi spre ceea ce eşti! 
0 
Lucrurile mărunte sunt utile doar pentru oameni mărunți. 
0 
Nu fi supărat că nu eşti înțeles, creează mai departe! 
0 
Un om cu un caracter superficial este ca praful de pe 
obiectele valoroase. 
0 
Omul aduce timpul pe Pământ, măsurându-l. 
0 
Trebuie să faci ceea ce simţi şi să lupţi pentru ceea ce 
crezi. 
0 
Concepţiile moderne nu sunt şi neapărat valoroase. 
0 
Nesinceritatea este importantă numai pentru a preţui 
sinceritatea. 

0 
Pentru a dovedi că eşti incoruptibil, trebuie să fii relativ 
sărac şi să trăieşti un timp îndelungat printre cei 
coruptibili. 
0 
Cel mai mare ajutor pe care-l poţi primi este să-ţi schimbi 
mentalitatea veche într-una nouă, care se bazează pe 
principii nobile, dinamice şi progresiste. 
0 
Sufletul curat se bazează pe o credinţă nobilă. 
0 
Apa, esenţa vieţii, nu ţi se cuvine de drept, ci o primeşti 
prin bunătatea Naturii. 
0 
Fără luptă, realizezi numai lucruri fără însemnătate. 
0 
Dacă eşti capabil să înţelegi o mică parte din Natură, 
înseamnă că ai un har special, nu-l irosi. 
0 
Dacă nu crezi cu ardoare în adevăr, nu-l mai sluji, că-l 
slujeşti degeaba. 
0 
Un om corect primeşte mult mai multe lovituri de la viaţă 
decât un om incorect. 
0 
Națiunea care vrea să dăinuie trebuie să-şi păstreze 
valorile vechi, dar şi să-şi creeze altele noi. 
0 
Automatizarea este esențială pentru tehnică, nu pentru 
caracter. 

Fereşte-te de acela care este bucuros când păcăleşte pe 
cineva. 
0 
Dacă un om începe lupta la chemarea străbunilor, 
urmează-l, el este omul ales, cu el Națiunea va izbândi. 
0 
Pentru inteligență, ştiinţa, pentru suflet, credinţa. 
0 
Prin neputinţa de a te înfrânge, duşmanul se distruge. 
0 
Cel ce adoră banii, adoră diavolul. 
0 
Bunătatea, cu duritate se păstrează. 
0 
Energia unui om adevărat este utilă numai pentru pentru 
oamenii adevărați. 
9) 
Vai de acea Națiune unde dictează gloatele! 
0 
Lumea care se bazează pe materialism nu are valoare. 
0 
Foarte rar oamenii bogaţi să ofere cu sufletul. 
0 
Este adevărat că pentru mulţi, dacă sunt la marginea unei 
prăpăstii, sunt la un pas de distrugere, dar nu pentru toți, 
unii mai practică şi sporturi extreme. 
0 
Un politician ieşit din haita sa, va avea succesul lupului 
izolat. 
0 
Când pe oameni îi va uni adevărul, vor crea o altă istorie. 

Este ciudat că oamenii îşi protejează în primul rând 
averea şi nu sufletul. 
0 


Vorbă multă sărăcia omului, da, doar pentru bărbaţi. 


0 
Femeia umple golurile, pentru a-şi creea întregul. 
0 
Întotdeauna trebuie să ţii seama că topoganul are şi urcare. 
0 
Dacă te crezi deştept, arată ce ai creat. 
0 
Sunt cărți pentru a umple timpul şi cărți pentru a umple 
sufletul. 
0 
Legea şi tradiţiile reprezintă baza unei societăți corecte. 


Experienţa unui om nu este utilă decât dacă este transmisă 
la generaţiile viitoare. 
0 
Noroc de cei ce s-au născut în vremuri de legendă. 
0 
Dacă străbunii nu ne ajută, înseamnă că nu merităm. 
0 
A te complace, înseamnă a te lăsa pradă deznădejdilor. 
0 
Dacă ai o menire, vei reuşi să mergi şi contra curentului. 
0 
În vremuri de restrişte, drapelul reprezintă un simbol 
numai pentru cei ce l-au respectat cu adevărat. 

Vei căuta soluţii pentru victorie, numai dacă vei crede în 
ea. 

0 
Cedează din energia ta numai celor ce au aceeaşi energie 
ca şi tine. 

0 
A urca un deal este o realizare, a urca un munte este o 
reuşită adevărată. 

0 
Lupta cu răul este dusă numai de oamenii care cred în 
bine. 

0 
Nu întotdeauna o Națiune îşi are conducătorii pe care-i 
merită. 

0 
Pomii înfloresc pentru a aduce un omagiu primăverii. 

0 
Planetele dispar, lumina rămâne. 

0 
Trăind printre oameni, nu poți avea un caracter imaculat, 
dar drept, da. 

0 
Natura loveşte oamenii, direct proporțional cu decăderea 
morală. 

0 
Dacă-i vrei binele unui prost, îndeamnă-l către proşti. 

0 
Oamenii adevăraţi emit lumină, ceilalți o primesc. 

Într-o luptă este bine să te bazezi în primul rând pe tine, 
mai puţin pe aliați. 

9) 
Modestia dublată de inteligență este o binecuvântare, 
modestia dublată de prostie este neînsemnată. 

0 
Dacă eşti conectat la o luptă care este guvernată de 
progres şi adevăr, nu poți fi egoist. 

0 
Numai dacă vei căuta soluţii, vei obține victoria. 

0 
Vremea se schimbă, caracterul rămâne. 

0 
Dacă nu sunt dăunătoare pentru ei şi societate, trăirile 
sufleteşti şi hobbi-urile copiilor trebuie respectate în 
primul rând de părinți. 

0 
Fii darnic nu numai de sărbători! 

0 
Forţa motrice a gândirii pozitive este idealul. 


Dacă eşti un om adevărat şi inteligent, foarte rar ai prieteni 
adevăraţi,. 

© 
Brazii sunt drepți pentru că înțeleg şi respectă măreția 
munților. 

0 


Gloata se bazează pe număr, niciodată pe demnitate. 

Glorie pentru o zi, luptă pentru o viaţă. 

9, 
O idee prinde viață când se bazează pe adevăr. 

0 
Fără demnitatea forței spiritului, un om nu reprezintă 
nimic. 

0 
Dacă ai credinţă, nu rezultă că ai şi libertate. 

0 
Omenirea va dăinui numai dacă îşi va respecta Planeta. 

0 
Cele mai simple lucruri, dar şi cele mai importante: o cană 
cu apă şi o bucată de pâine. 

© 
Adevărata măreție a zăpezii se vede acolo unde nu poate 
să fie atinsă. 

0 
Zăpada sporeşte măreția munților. 

9) 
Cel mai mare pericol pentru marile caractere îl reprezintă 
micile caractere. 

0 
Un geniu militar învață mult mai multe dintr-o înfrângere, 
decât dintr-o victorie. 

9) 
Cele mai periculoase Națiuni sunt acelea care luptă numai 
din culise. 

0 
Marea artă a unui om este de a fi tot timpul cu un pas 
înaintea duşmanilor săi. 

Calitatea succesului îl reprezintă pe om. 

0 
Dacă vrei să te impui cu adevărat, trebuie să creezi ceva 
adevărat. 

0 
Cu cât o Națiune este mai civilizată, cu atât cetăţenii ei se 
respectă mai mult. 

0 
Circul adevărat îți oferă şi multe momente de măiestrie, 
circul politic îți oferă numai degradare morală. 

0 
Dacă ai un prieten adevărat, atunci în mod cert el are 
acelaşi ideal ca tine. 

0 
dealurile adevărate sunt apărate numai de caractere 
adevărate. 

0 
Națiunea fără idealişti este o Națiune fără dinamism 
sufletesc. 

0 
Un pârâu trebuie respectat deoarece pe lângă apa 
necesară vieții iți mai oferă şi drumul de întoarcere. 

0 
Societatea coruptă este condusă de nonvalori. 

0 
Timpul este dependent de timp. 

0 
În Univers timpul este rege, pe Pământ, este servitor. 

0 
Apa străluceşte prin propriile cristale. 

Printre proşti a fi încrezut reprezintă o calitate. 

0 
În multe cazuri, diferenţa dintre un bandit şi un politician 
o reprezintă legalitatea. 

0 
Acei străini ce respectă valorile româneşti sunt mai români 
decât mulți români. 

0 
Majoritatea politicienilor au zicala: Unitate în imoralitate, 
diversitate în infracționalitate. 

0 
Invidiosul nu va avea niciodată adevărata bucurie a 
reuşitei. 

0 
Nu lupta fără un scop, că vei ajunge rău de tot. 

0 
Unde-s doi puterea creşte, da, doar la cei ce înţeleg esenţa 
unității. 

0 
Esenţa caracterului nobil se formează în lupta pentru 
adevăr. 

Însuşirile Istoriei 


Istoria ca ştiinţă are o vechime milenară. Înainte de 
apariția marilor istorici greci (Herodot, Platon, 
etc), romani (Strabon, Cicero etc), care au fundamentat şi 
dezvoltat istoria, realizând prin istorie dese incursiuni în 
filozofie, au fost alți gânditori care au realizat cu 
competență desăvârşită nenumărate deducţii şi constatări 
privind fenomenul istoric. Istoria ca ştiinţă se bazează pe: 
perceperea, înregistrarea,cauzalitatea,caracterizarea, 
compararea şi numerotarea evenimentelor naturale(cu 
ajutorul altor ştiinţe) dar mai ales a celor socio — politice. 
Ca istoric, pentru a creea ceva cât de cât valoros trebuie să 
ai cunoştiințe destul de solide de geografie, filozofie, 
biologie, lingvistică etc. Un istoric valoros nu se bazează 
întâi pe cifre, el trebuie să folosească izvoarele istorice şi 
experiența trăită sau învățată a oamenilor pentru a desluşii 
în primul rând cauzele evenimentelor istorice şi în al 
doilea rând tabelarea lor. Ca să fi un istoric adevărat şi ca 
să te ocupi în mod profesionist de un sector de timp din 
viața unei Națiuni trebuie să-i înţelegi în profunzime 
trecutul, să-i percepi prezentul cât şi să-i prevezi 
aproximativ viitorul. 


trecut sectorul istoric viitor 
4— l SOA 


II a NIN 

În mod cert, în orice ştiinţă exactă, pentru a realiza 
ceva valoros, trebuie să ai cunoştiințe vaste, dar acele 
cunoştiințe au nişte puncte de plecare precise şi concrete: 
descoperirea unor teoreme, postulate, a cifrelor, a fierului, 
a roții, a gravitației, a elementelor chimice de bază, a unor 
date geografice relativ precise, a energiei electrice, a 
motoarelor etc. De la acele puncte de plecare s-au 
dezvoltat în cercuri concentrice multe ştiinţe exacte şi nu 
numai. Având în vedere că istoria se bazează în primul 
rând pe timp şi cum timpul este infinit şi este o 
componentă de bază a Universului rezultă că Istoria vine 
din Univers şi ajunge în Univers. Orice ființă vie are 
istoria ei, orice monument are istoria lui, orice construcție 
civilă sau militără are istoria ei, orice munte are istoria lui 
etc. Unele dintre aceste istorii vor fii cunoscute, altele nu 
vor avea niciodată izbândă ştiinţifică dar şi pentru acest 
lucru istoria este fascinantă şi merită să fie studiată. 


Caracteristici istorice în context ecologic şi influenţele 
politice 

Ecologia este o ştiinţă care se ocupă de 
dinamismul multitudinilor relaţioniste dintre vieţuitoare 
grupate în biocenoze şi mediile în care trăiesc, biotopii. 
Bioceza şi biotopul formează ecosistemul care este 
unitatea de bază a ecologiei. Ecosistemele sunt terestre 
(păduri, masive muntoase, livezi, etc) şi acvatice (fluviile, 
râurile, lacurile, oceanele etc). Ecosistemele sunt naturale 
sau artificiale. 

Mai multe ecosisteme formează un ecobiom. Ecologia este 
o ştiinţă sistemică, deci se ocupă cu dependența şi 
interdepedența dintre sistemele ecologice şi antropice care 
compun ecosfera. 

Ecologia este ştiinţa care a început să perceapă şi să 
imprime spaţial zecile de mii de legături trofice şi 
energetice acumulate la nivel planetar în sute de milioane 
de ani. Exact cum aparatele sofisticate pot detecta surse 
invizibile de energii aşa şi principiile ecologice, după 
lungi cercetări, ajung să dedecteze schimburi energetice 
naturale insesizabile pănă acum. Aşa cum în istorie din 
scanarea profesionistă a izvoarelor istorice privind 
evenimentele socio — politice pot rezulta cauzele 
evenimentelor care reprezintă esenţa istoriei prin adevăr, 
tot aşa prin ecologie se pot trage nişte concluzii importante 
cu privire la cauzele comportamentale dintre elementele 
biocenozelor şi biotopurile lor, atât sectorial cât şi global. 
Deci asemănări dintre istorie şi ecologie.Ecologiei îi este 
utilă şi necesară  conlucrarea cu alte ştiinţe 
(matematica,informatica,chimia,biochimia,geomorfologia, 
geografia,silvicultura etc) pentru determinarea şi 
aprofundarea propriilor elemente şi fenomene. Cum am 
mai spus, mediul înconjurător în ansamblul său are o 
istorie, plantele şi vieţuitoarele au o istorie, omul are o 
istorie, în termeni generici chiar şi Universul are o istorie. 
Nu s-a vorbit de legătura dintre istorie şi ecologie. De 
curând omul a înţeles în profunzime că face parte dintr-un 
sistem extrem de complex numit biosferă, care este inclus 
în ecosferă. 

Istoria arătând, explicând şi evaluând evoluţia omului dar 
şi a plantelor şi animalelor de pe Planeta noastră, este 
singura ştiinţă care a putut amprenta detaşarea parțială a 
omului faţă de natură, folosindu-i resursele şi parțial 
legile, dar şi mai recent apropierea omului faţă de natură 
cu ajutorul ecologiei. Omul numai după mii de ani 
acumulare, creare şi aplicare a cunoştinţelor extrem de 
utile dezvoltării lui exponențiale, a realizat, cât de 
importante dar şi fragile sunt funcțiile ecosistemelor ce-l 
înconjoară şi care sunt vitale existenţei sale. 

Istoria ne învață că omul s-a dezvoltat şi prin 
cucerirea unor noi teritorii şi implicit a unor populații 
omeneşti schimbându-le cursul vieții. Teritoriile cucerite 
au fost modificate brutal fără a ține seama de impactul 
asupra ecosistemelor, sigur la acea vreme nici nu se punea 
problema de aşa ceva. Din momentul ăn care omul a avut 
satisfacția lucrului finit, a luxului, a cheltuielilor 
exorbitante, deci a unei mari puteri, asta începând cu 
creearea marilor imperii 
(egiptean,asirian,persan,macedonean,roman,franc,german, 
otoman,englezesc,franţuzesc, rusesc, american şi altele) a 
crezut că bogăţiile Naturii i se cuvin. În timp,prin nevoia 
de mărire a unor oameni politici celebri, oamenii de ştiinţă 
s-au apropiat de domeniul material mai mult decât de cel 
spiritual, creeând arme din ce în ce mai sofisticate. Ştim că 
există o istorie a armelor, culminând cu cele de astăzi care 
sunt realizate pentru a distruge Natura, deci implicit 
omenirea.Ecologia este o ştiinţă a sufletului curat şi a 
inteligenței sociale. Omul a crezut că poate domina 
Natura, dar nu a fost aşa, exemple fiind gravele schimbări 
ale fenomenelor meteorologice, ecologice, biologice etc. 

Pentru că elementul de bază al istoriei îl reprezintă 
timpul, istoria poate să cuprindă o perioadă foarte largă de 
timp, timp preţios în înțelegerea treptelor evoluţiei umane, 
prin dezvoltarea unor sisteme spirituale, ştiinţifice şi 
economice. Naţiunile care sunt la un nivel superior de 
civilizaţie, au ajuns să se lovească de sistemele de bază ale 
funcționării Naturii prin sofisticatele ei ecosisteme. 

Istoria ne arată, ne descrie, procesele sociale prin 
interdependenţa oamenilor de mediul înconjurător. Cu cât 
omul a fost mai puţin dezvoltat cu atât el s-a integrat mai 
bine în mediul natural. Din momentul în care omul a 
început să se dezvolte, a început competiția cu Natura, 
adică a început să intervină în buna funcţionare a 
ecobiomurilor, adică a multitudinilor de ecosisteme. 

De curând la Paris (2007) a fost o conferință 
extrem de importantă privind evoluția şi protecția 
mediului în care, s-a spus, că omul trebuie să creeze 
tehnici de producţie ecologice, să creeze legi dure de 
protecția ecosistemelor, să se realizeze o strânsă 
colaborare între state, atât militară cât şi civilă în problema 
protejării ecosferei. 

Istoria ne demonstrează că această conferință de la 
Paris lăudabilă prin mesajul ei, s-a asemănat mult cu alte 
conferinţe privind protecția mediului (Rio de Janeiro 1992, 
Berlin 1995, Stocholm 200, etc), deoarece chiar dacă s-au 
vehiculat tot felul de proiecte ştiinţifice importante nu s-a 
pus niciodată problema spirituală a protecției mediului. 
Daco-geţii, amerindienii, eschimoşii etc.,deşi aveau forțe 
de a modifica funcționalităţiile ecosistemelor prin defrişări 
masive, creeare de lacuri artificiale, desecări, 

eliminarea multor zone umede, vânătoarea excesivă a 
diferitelor specii de animale, cât şi culegerea excesivă a 
unor plante pentru uz gospodăresc şi medicină naturistă, 
nu au realizat acest lucru pentru că înțelegeau dar mai ales 
simțeau că trebuie să trăiască în armonie perfectă cu 
Natura. Într-adevăr pretenţiile oamenilor moderni sunt 
mult schimbate, populația Planetei noastre este mult mai 
mare dar şi regresul moral este evident. Totul porneşte de 
la egoism, materialism, perfidie şi nu în ultimul rând 
prostie. 

Acele populaţii ancestrale, care nu erau lipsite de 
cultură au fost parțial exterminate de “civilizatori” fiind 
prea puţin dezvoltate pt ei. Daco-geţii nu au fost 
exterminați, pt ca nici nu se putea acest lucru deoarece o 
mare parte a teritoriului Daciei nu a fost cucerit de romani, 
dar o parte dintre ei au fost câştigaţi de materialismul şi 
fastul roman deci a lipsei de respect faţă de Natură şi cum 
am mai spus-o şi în cărțile mele anterioare, aceştia au fost 
trădătorii neamului românesc deoarece singura menire pe 
care o aveau era acumularea prin orice mijloace de averi. 
Ecologia este o ştiinţă pentru oameni sufletişti care de 
multe ori se lovesc de brutalitățiile oamenilor de rând, de 
multe ori cedând în faţa lor pentru că nu sunt sprijiniți de 
autorităţiile statelor.Nu cred că va fi posibil vreodată ca 
oamenii materialişti şi avizi după putere, care conduc 
marile companii şi trusturi şi care de cele mai multe ori 
sunt extrem de poluante, să se plece spăşiți în faţa Naturii 
ŞI s-o respecte. 

Seriile de dezvoltare successive ale istoriei includ atât 
seriile de dezvoltare umane cât şi a animalelor şi plantelor. 

Seriile de dezvoltare umane au creeat la rândul lor 
alte serii de dezvoltare antropice sau artificiale care au 
influențat ecosistemele impunând biocenozelor o altă 
dezvoltare pentru că au fost nevoite să se adapteze. 
Posibilităţile oamenilor de a creea i-a încurajat că pot 
schimba bunul mers al Naturii.Toate aceste reuşite 
temporare s-au întors contra lor iar acum fără a fi pesimişti 
ci numai realişti, cu actualele mentalităti, şansele de 
reuşită nu prea sunt foarte mari. 

Toate componentele Planetei noastre aparțin 
Universului. În urma cu sute de milioane de ani datorită 
condițiilor favorabile create în sistemul nostru solar s-a 
format trecând prin multe transformări fizice şi chimice, 
Pământul. Seriile transformatoare ale Pământului s-au 
impregnat în diverse forme de relief, prin care, cu ajutorul 
ştiinţelor Pamântului, putem să fim informaţi despre 
cauzele formării Planetei noastre. Dar aceste transformari 
majore ale Planetei s-au realizat şi cu stocări masive de 
energie, în diverse forme de relief, dar şi de viață, deci şi 
în cadrul ecosistemelor.Deci aceste concentrări de energie 
în diverse forme ştiute sau neştiute au imprimat şi imprimă 
funcționalitatea Naturii. Unul din factorii de bază al 
formării şi mişcării continue a Universului o reprezintă 
timpul. Acest factor de bază al Universului a acţionat 
neîncetat asupra scoartei terestre modelând-o atât fizic cât 
şi chimic până a permis într-un context anume formarea 
vieții pe Pământ. Elementul de bază al formării vieții a 
fost apa. De la apariţia ființelor unicelulare până la apariția 
omului a fost drum lung, drum păstrat în sectoarele 
evoluţiei dar şi involuţiei speciilor şi readus la lumină cu 
ajutorul Istoriei. 

Aceste evenimete majore s-au realizat o singură 

dată în timp, deci sunt irepetabile. Se spune că Istoria se 
repetă. Nu este adevărat. Se pot asemăna nişte 
evenimente( meteorologice, geomorfologice, sociale etc) 
dar niciodată nu vor fi identice, în primul rând din cauza 
timpului irepetabil cât şi a condiţiilor umane şi naturale. 
Răscoalele s-au realizat în mare parte în istorie cam din 
aceleaşi cauze (inegalităţi sociale) dar niciodată nu au fost 
identice. Ştiinţele de repetiție (fizica, matematica, chimia 
etc) se bazează pe reguli clare şi demonstrate, care 
imprimă la rândul lor demonstrabilitate, sunt repetabile în 
timp, dar în general variind ca spațiu, timpul nefiind 
elemetul lor de bază aşa cum este pentru ştiinţele spirituale 
sau umane  ( istoria, psihologia, arta, cultura etc). Adică 
materiei i se supun ştiinţele repetitive sau exacte, iar 
spiritului i se supun ştiinţele succesionale in timp. De 
aceea omul este caracterizat din punct de vedere spiritual 
şi material. Din păcate oamenii sunt grupaţi în două 
categorii: materialişti şi idealişti. 
Întorcându-mă la ideile iniţiale privind formarea vieţii pe 
Pământ, pot spune că din momentul apariției primelor 
viețuitoare şi-a făcut apariția şi primul ecosistem, chiar 
dacă era la stadiul primar. Cu cât speciile au început să se 
diversifice, cu atât ecosistemele au devenit mai sofisticate, 
cu cât puteau primi mai multe informaţii cu atât erau mai 
stabile şi mai performante în timp. Benzile informaționale 
istorice din teren sunt cele care ne arată evoluţia privind 
relațiile dintre ancestralele biocenoze şi biotopuri. 

După presupusa mare explozie Big Bang a 
Universului, se pare că Universul a început să se 
fărâmiţeze în din ce în ce mai multe galaxii deci implicit 
în din ce în ce în mai multe corpuri cereşti. 

Este clar că această miniaturizare a componentelor 
Universului şi-a făcut simțită prezența şi pe Pământ în 
evoluţia florei şi faunei, poate chiar şi a scoarţei terestre. 
Arborilor gigantici, ferigilor gigantice etc, le-au luat locul 
cei şi cele aproximativ de aceeaşi mărime cu cele din 
zilele noastre, dinozaurilor le-au luat locul mamiferele, cu 
păsările s-a întâmplat la fel, etc. Istoria ne oferă multe 
amănunte cu privire la aceste importante evenimente.Şi 
oamenii au suferit procesul modificării prin miniaturizare: 
celor cu statură impunătoare le-au luat locul alții, mai 
MICI, dar mai inteligenți, deci implicit mai buni războinici 
şi vânători. Deci s-a ținut pasul cu miniaturizarea 
universală. De un timp în coace oamenilor (şi aici mă refer 
la toate rasele din toate colţurile lumii) au început să le 
crească mediile de înălțime. Pot fi oamenii în contratimp 
cu legile universale? Istoria ne va demonstra lucrul acesta. 
Milenuile au lăsat în interiorul ecosistemelor un dinamism 
funcțional care a jonglat cu cantități enorme de informaţii 
şi energie. Stocările energetice oferă la rândul lor energia 
ecosistemelor în alte perioade de timp ajutându-le să-şi 
revină după un impact major natural sau antropic, să 
funcționeze normal dacă sunt neperturbate sau pur şi 
simplu motoul unor noi ecosisteme. Foarte puțini oameni 
au înţeles principiile de bază a funcționării ecosistemice în 
cadrul ecosferei. 

Oamenii, în general au intervenit brutal, exact cum 

au făcut cu băştinaşii din zonele cucerite, ei neânțelegând 
că orice ingerință în buna funcționare a Naturii va duce la 
grave repercusiuni asupra oamenilor chiar amenintându-i 
cu dispariţia. Prin tot ceea ce face pe Pământ omul ori 
întârzie ori grăbeşte nişte procese compact evolutive. 
Am ajuns la concluzia că cu cât omul încearcă să domine 
timpul, prin ultrasofisticatele aparaturi folositoare pe 
Pământ cât şi în Spațiu, nu face decât să se depărteze de 
zona spirituală benefică şi normală în adevăratul sens al 
cuvântului. Arta, cultura, istoria etc adică ştiinţele 
spirituale sau umane nu au făcut rău mediului, în schimb 
tehnica şi fuga după bani, da. Ştiinţele exacte au o mare 
importanţă dar niciodată nu vor fi apropiate de Natură, nu 
vor fi aşa de paşnice cum sunt ştiinţele spirituale sau 
umane. Astăzi,ştiinţele tehnice domină, de aceea ne 
îndepărtăm tot mai mult de Natură. Ecologia care este o 
ştiinţă spirituală, deci umană, dar care foloseşte şi 
elemente din ştiinţele exacte, nici nu a apărut bine că a fost 
şi parțial compromisă de liderii partidelor ecologiste care- 
şi urmăreau în primul rând ( şi de ce, nu ne mirăm), 
interesul personal. Nu sunt de acord nici cu ecologişti 
extremişti, dar câteodată văzând atâta nepăsare şi rea 
voință din partea celor care ar trebui să ia măsuri drastice 
împotriva celor ce poluează îți mai ieşi din fire şi faci 
lucruri minore ilegale(blocări de drumuri, legări cu lanţuri 
de nave ce au încărcatură extrem de toxică, reținerea 
braconierilor, etc) numai pentru a bloca impactul negativ 
asupra mediului. 


32 


Omul cu cât va lua de la Natură fără ca să-i dea 
ceva în schimb în sensul de a nu-i tulbura funcționalitatea 
sistemică ancestrală cu atât va tinde să creeze un mediu 
insuportabil vieţii ca la începuturile formării Pământului. 


surse energetice, 


extrase fără 


Consumuri masive acoperire. 
energetice 


Sistem energetic 

planetar format, Sistem energetic 
Sistem energetic benefic vieții. planetar actual, 
planetar în încă benefic 
formare, vieţii. 
nebenefic vieții. 

Cei ce au inventat banul, acest factor diavolesc dar 
necesar şi mai ales cei care l-au ridicat la rang de existență 
şi dezvoltare umană sunt răspunzători pentru întreaga 
decădere morală a omenirii cu gravele repercusiuni ce 
decurg de aici. Aproape tot ce se realizează tehnic se 
vinde,chiar şi o parte din artă se vinde şi chiar inclusiv 
armamentul de distrugere globală a omenirii. Idealul 
banului domină lumea de astăzi iar din punct de vedere al 
profunzimii spirituale nu-ți oferă nimic. 

În general, cum am mai spus-o şi în cărțile mele 

anterioare, bărbații sunt cei care crează ştiintă în toate 
domeniile, departe de mine să minimalizez rolul esenţial al 
femeilor în familie cât şi în societate, dar ele, nu toate, dar 
în majoritate, au un instinct mult mai pronunţat către bani, 
deci către materialism. 
Chiar dacă unii bărbați au moralitate cât şi inteligență 
superioară, dacă nu pot căştiga bani ca să le satisfacă pe 
femeile lor, prieteniile, logodnele, căsniciile vor luat 
sfârşit. Sunt şi cazuri inverse dar mult mai puţine.Deci vor 
creea numai cei ce au bani, ceilalți chiar dacă sunt mai 
inteligenţi decât cei cu bani, nu vor mai putea crea şi se 
vor limita la lucrurile de rutină de zi cu zi.Nu vreau să 
critic pe nimeni, dar este normal,din păcate, ca în lumea 
aceasta, ce se vrea civilizată, unde domină banul şi lipsa 
caracterului, ceea ce este spiritual să nu aibă valoare.Dacă 
multe căsnicii, care reprezintă nucleul societăţii, sunt 
structurate exclusiv pe bani şi acesta este adevărul, cum 
să aibă succes real şi imediat amplele proiecte de 
ecologizarea multor zone poluate, cum să se creeze tot pe 
principii ecologice, când cei mai mulţi oameni sunt doar la 
cheremul banilor? Politicienii care organizează tot felul de 
mari şi pompoase conferințe privind protecția mediului le 
organizează numai pentru capital politic, în rest nu se 
implică în nimic, dar nici cei ce înţeleg gravitatea acestor 
lucruri nu se organizează după posibilitățile fiecăruia 
pentru a lupta contra celor ce poluază mediul şi nu-l 
respectă. Foarte puţini sunt cei care chiar se implică şi 
pentru ei am respect maxim. Principiile ecologice nu sunt 
poveşti ci sunt lucruri esențiale pentru viitorul omeniri. 

După părerea mea este foarte greu ca un inginer ( 
constructor, mecanic, electronist, etc) sau un bancher sau 
un magnat, în orice domeniu ar fi el, să gândească pur 
ecologic. Eu nu spun că neapărat ar fi rău intenţionaţi dar 
pur şi simplu lucrează în domeniul materiei finite şi nu în 
cel spiritual. Sunt şi excepţii, care de mici au fost educați 
în stil riguros ecologic. 

Pot spune aceste lucruri pentru că eu la bază sunt 
inginer hidrotehnician, chiar dacă am terminat prima secție 
inființată de inginerie sanitară şi protecția mediului, din 
cadrul facultății de Hidrotehnică din UTCB. Foarte puţin 
am studiat probleme de protecția mediului, iar de ecologie 
deloc, dar în schimb am studiat aproape toate materiile 
tehnice ce se puteau studia în acea facultate. Mi-au plăcut 
pot spune si unele materii reale 
(matematica,chimia,hidraulica,geografia etc) şi am avut 
chiar şi unele rezultate bune şi mulțumitoare şi îmi mai 
plac şi astăzi. Aceste materii tehnice, mi-au format o 
logică performantă, dar nu am fost legat niciodată 
sufleteşte de ele aşa cum am fost legat de 
biologie(zoologie), ecologie şi istorie. Mintea omului 
poate percepe şi înțelege multe lucruri, dar dacă nu le 
percepe şi spiritual, este doar parțial un succes. Eu am 
respect pentru orice mare personalitate din orice domeniu 
ştiinţific. 

Sunt importante construcțiile sau perfecționările 
tehnologice ale staţiilor de epurare şi tratare a apei, ale 
sistemelor competitive de alimentare cu apă, ale filtrelor 
performante pentru gaze degajate de la marile fabrici 
poluatoare, ale metodologiilor de mediu, ale motoarelor 

automobilelor etc, dar nu vom rezolva mare lucru privind 
protecția mediului, nici măcar nu putem opri degradarea 
continuă a mediului. 

Pentru a mai putea salva şi stabiliza funcțional 
vastele sisteme ecologice din ecosferă, adică pentru a oprii 
dezastrul ecologic la care asistăm neputincioşi, trebuie 
respectate cu stricteţe următoarele: 1)Să avem conştiinţă şi 
bază ştiinţifică, că tot ceea ce este natural şi funcționează 
trebuie prin diverse metode să-şi îmbunătăţească 
biodiversitatea, adică percepția unui lac trebuie să ne 
inducă în primul rând un sentiment de admiraţie şi 
protecție şi nu că este un loc propice pentru construcții, 
turism intensiv şi necontrolat, pescuit cât şi creşterea 
artificială a diverselor specii lacustre etc. Aceeaşi 
mentalitate trebuie avută cu toate ecosistemele.2)Să existe 
legi draconice privind protecţia mediului dar să se şi 
respecte aceste legi. Lucrurile par simple, dar totul este 
bine până când nu le iei din venit oamenilor, (vezi sumele 
mari privind stoparea poluăriilor), chiar dacă şi aici este 
uimitor, în joc este viitorul omenirii. 

Cei din țările dezvoltate, în majoritate, nu gândesc 

pe principii ecologice; ce să mai spunem despre gândirea 
pe principii ecologice în alte țări! 
Politicienii din ţările dezvoltate au observat, după cel de 
al doilea război mondial, că oamenii din ţările lor se 
dezvoltă spiritual(vezi anii 65, 73), tind către o nesupunere 
civică, deci spre o detestare totală privind politica şi 
prerogativele ei. 

Cum omul politic trăieşte pentru puterea ce-i oferă 
politica, s-a gândit că singurul mod de a potoli mulțimile 
şi de a le aduce sub ascultare o reprezintă dezvoltarea 
exponențială a televiziunilor şi calculatoarelor personale. 

În mod cert informatica este foarte utilă societăţii, 
dar este în slujba tehnicii şi nu a spiritului creator, pe care 
ar trebui să-l avem foarte dezvoltat pentru că de aceea 
suntem  oameni.Asta nu înseamnă că nu sunt şi 
informaticieni cu multă moralitate. Îndoctrinarea şi 
robotizarea oamenilor prin internet, televiziuni etc nu va 
duce decât la autodistrugerea esenței ideii de fiinţe umane 
creatoare de nou spiritual. Ori marii Lumii nu sunt capabili 
să înțeleagă către ce ne îndreptăm, ori înțeleg foarte bine 
dar ştiu că această lume va dispare şi se bazează pe zicala: 
După noi potopul! Este ciudat că aceşti oameni care au 
copii chiar şi nepoți, în condiţiile de ignorare a dezastrelor 
ecologice nu vor avea nici o şansă de supravieţuire laolaltă 
cu toată populaţia Planetei. 

La noi foarte puţini oameni politici înţeleg 
mecanismele de bază ecologice, dar să mai ia şi măsuri de 
păstrare a ecosferei este un lucru supraomenesc pentru ei. 
Integrarea României în Uniunea Europeană s-a realizat în 
primul rând pentru a repara trădarea vesticilor cu privire la 
stalinizarea României, în al doilea rând din frică că 
românii din cauza sărăciei vor migra în număr mare în 
vest, în al treilea rând pentru aşezarea geo-strategică a 
României privitor la combaterea terorismului şi stoparea 
emigrării masive din continentele sărace (Asia, Africa). 

Dar noi tot timpul ne-am luptat cu hoardele barbare 
permitând occidentului dezvoltarea. 
Banditismul politic de la noi a ajuns în aşa hal de 
degradare morală încât au ajuns să se răfuiască în direct pe 
posturile influente de televiziune. Cetăţenii acestei țări 
care-i plătesc de altfel, privesc cu uimire cum de fapt 
majoritatea produsului intern brut al ţării ajunge în 
conturile bandelor politice de la noi.În majoritatea 
cazurilor, pentru a trăda, trebuie să cunoşti ce înseamnă a 
nu trăda, deci trebuie să cunoşti ce înseamnă să ai 
onoare.O mare parte din politicienii noştrii nici măcar nu 
se reduc la nivelul de trădători ci sunt simplii infractori 
care realizează un singur lucru şi anume fură fără rezerve 
din avuția națională. De fapt chiar gravele probleme 
privind existenţa Statului Naţional Unitar Român şi 
anume:  înstrăinarea valorilor naționale, pierderea 
tradițiilor naționale milenare, înstrăinarea sau vinderea 
pământului strămoşesc, nerespectarea valorilor 
intelectuale, autonomia pe criterii etnice, proliferarea 
corupției, promovarea la orice nivel numai pe bază de 
relații etc, sunt în parte generate de numeroşi oameni 
politici şi acoliţii lor. Ceea ce este cel mai grav este că 
tinerii bine pregătiți şi corecți şi fără relaţii din ţară, nu au 
nici o şansă de progres în societatea românească actuală 
deoarece nu sunt lăsați de “marile inteligențe” adică de 
copii sau nepoţii foştilor securişti, activişti comunişti 
zeloşi de partid etc. Aceşti copii sau nepoți privilegiați îşi 
vor creea la rândul lor o altă mafie. Toţi aceşti privilegiați 
vor lua toate fondurile occidentalilor şi vor avea cele mai 
bune relaţii cu ei, exterminând viitorul a mii de oameni de 
valoare. 

Este posibil să se mai fi strecurat şi oameni de 

valoare în funcții cheie dar sunt puţini şi nu au forță. Ştim 
cu toții că acesta este adevărul iar eu nu pot să nu-l spun 
tot din respect pentru cine şi ce mai reprezinţă moralitatea 
şi valoarea în această ţară. Pentru aceşti oameni valoroşi 
atât moral cât şi intelectual sunt două posibilităţi de 
reuşită: 1). Cea naţională, cu construirea de noi centre 
culturale, bancare, industriale etc, unde să poată să lucreze 
şi să aibe funcții de conducere, ceea ce trebuie să denote 
din partea lor o unitate perfectă, o luptă dură cu cei din 
partea cealaltă a baricadei, tenacitate şi altruism între ei. 
Este extrem de greu în condiţiile actuale.2). Este mult mai 
simplă, implică plecarea din ţară. 
Mulți dintre dumneavoastră cunoaşteţi aceste lucruri dar 
din păcate nu apare o puternică mişcare naţională ca să-i 
trimită pe aceşti infractori unde le este locul.Numai lupta 
organizată şi optimismul ne mai pot scoate din această 
stare de lucruri. Vă doresc să aveţi iniţiative utile pe 
drumul istoriei adevărate! 

Folclor politic românesc 


Nu fura de la bogat, 

C-are banul blestemat, 
Poți fura cu măiestrie, 

De la cel în sărăcie. 

x 

Poți fura cu sacul plin 

De la cei ce tot te ţin, 

Aia mulți şi necăjiţi 
Numai din trudă hrăniți. 

x 

Sunt politician bengos, 
Sunt escroc şi mincinos, 
Pot fura fără probleme, 
Cei de sus sunt tot în scheme. 
x 

Sunt un activist mărunt, 
Fără ştiinţă că-s tălâmb, 
lar eu am numai dispreţ 
Pentru cel ce e semet. 

x 

Singurul ce-mi dă târcoale, 
E adevărul şi doare, 

Eu mă bazez pe minciună, 
Iau adevărul ca glumă. 

* 

Ţepeş nu e, măi ce bine! 
Pot fura chiar şi destine, 
Poluez, ard şi stric într-una, 
Viitorul mi-e totuna. 

Ai mei fii s-or descurca, 
Vor trăi ei undeva, 

Am încredere în ei, 

Ştiu ce clasă au în ei. 


Pentru cei mulți 


Cei mai mulți ştiu să privească, 


Fără o rânduială aleasă, 
Stau şi-şi pierd timpul cu anii, 
Numărând doar gologanii, 
Vai de viaţa lor sărmanii. 
x 
Sunt furați de cei de sus, 
Dar nu au nimic de spus, 
Stau şi-n jură pe la colțuri 
Fără a avea un crez şi rosturi. 
x 

Fără un pic de nerv în tine, 
Toată viața zaci pe tine, 
Zaci ca sclavul nemâncat, 
Ca să hrăneşti un bogat. 
x 
Forța vine din izbândă, 
Nu din statul doar la pândă, 
La o pândă fără vlagă, 
Că poate o pica vreodată. 

O idee generoasă, 

Îţi face viața frumoasă, 
Nu te bucura de bine, 
Dacă nu-l meriți creştine. 
x 

Ca să nu mai fi mințit, 
Urcă frate spre zenit, 

Ca să nu te mai tot fure, 
Ia şi tu o hotărâre. 


Lupta străbunilor 


Națiune nu ceda, 

Ai puterea de-a lupta, 
Cu armura ta cea veche, 
Loveşte fără pereche. 

x 

Dă prăpăd printre mişei, 
Că nu mai avem idei, 
Idei nobile de luptă, 


Ca străbunii în valea adâncă. 


x 

Fără sabie şi credință, 
N-ai cum să ai biruință, 
Fără luptă şi primejdii, 


Vei avea doar deznădejdii. 

Concluzii 


În această carte nu am vrut decât să aduc un 
omagiu celor care au posibilitatea şi luptă efectiv în prima 
linie, împotriva celor ce deteriorează ecosfera. Am 
încercat să arăt, aşa cum s-a putut în câteva pagini, că 
istoria este ştiinţă guvernată de timp, că este o ştiinţă 
cauzală privind fenomenele naturale, sigur implicând şi 
alte ştiinţe, cât şi fenomele sociale, că poate oferii 
informații importante oricărei ştiinţe reale şi umane. Am 
încercat să arăt,tot în câteva pagini, că ecologia, această 
ştiinţă în formare care evaluează complexele legături 
dintre biocenoze şi biotopi, atrage atenţia cam de una 
singură, că omenirea printr-o lipsă profundă de 
spiritualitate îşi riscă propriul viitor. După părerea mea, 
ecologia care este la bază o ştiinţă spirituală, umană, 
aparține chiar esenței istoriei, pentru că amândouă luptă 
pentru adevăr, prin metode diferite, dar luptă. Ecologia 
luptă pentru o gândire bazată pe principii ecologice, pentru 
depistarea prin diverse metode a celor ce poluează, pentru 
ca politicienii să-şi respecte promisiunile privind protecția 
mediului şi pentru a atrage atenția că omenirea se 
îndreaptă spre o direcție greşită privind protecția Naturii 
care este o componentă a adevărului universal. 

Istoria, dacă este realizată în mod profesionist, fără 
subiectivisme, este o ştiinţă care serveşte adevărului şi 
automat este foarte importantă pentru omenire, pentru că îi 
arătă unde a greşit şi unde nu a greşit deci, îi arată drumul 
benefic de urmat. Din păcate omenii nu prea înţeleg nimic 
din trecutul lor şi îşi repetă greşelile. Adevărata istorie este 
o ştiinţă a oamenilor cu sufletul curat şi cu energie 
constructivă. 

Pentru Natură 


Planeta cu bunătate, 
Ne-a oferit chiar de toate, 
Tot ce Natura ne-a dat, 
Noi cam totul am luat. 


% 

Am primit din cerul mare, 
O Planetă şi un Soare, 

O Planetă minunată, 


Dar noi o exterminăm pe toată. 


x 


Ne-a fost dat ceva ceresc, 


Dar noi, numai pe bani punem preţ, 


E un preţ înşelător, 
Care n-are viitor. 


Pentru Națiune 


Miile de ani ne cheamă, 


Ca să nu uităm c-avem o ţară, 


O ţară cu mulți eroi, 

Iar noi ne temem de noi. 
x 

Noi ce credem cu tărie, 
În adevăr şi mândrie, 
Suntem risipiţi prin lume, 
Supărați şi doar cu nume. 

Ni se spuneau geto — daci, 
O ce lume de miraj, 
Astăzi suntem vai de noi, 
Stăm ca laşii în noroi. 

x 

Portul vorba şi tradiția, 
Le extermină tranziția, 

O tranziție trădătoare, 

Nu adusă la întâmplare. 

